
Ministru kabineta sēdes protokollēmums

Informatīvais ziņojums "Informatīvais ziņojums “Par iespējām nodrošināt nacionālā sociālo inovāciju kompetences centra darbību”"

· 1. Pieņemt zināšanai iesniegto informatīvo ziņojumu.
· 2. Noteikt Sabiedrības integrācijas fondu kā atbildīgo institūciju uz nenoteiktu laiku par sociālo inovāciju kompetences centra darbības nodrošināšanu, darbības uzsākšanai 2024. gadā iesniedzot projekta pieteikumu atklātā Eiropas Savienības projektu konkursā “Eiropas Sociālā fonda + Sociālās inovācijas + nacionālo sociālo inovāciju kompetences centru projektu konkurss” (turpmāk – nacionālo sociālo inovāciju kompetences centru projektu konkurss)”, finansējuma piešķiršanas gadījumā piesaistot sociālo inovāciju kompetences centra darbībai personālu uz noteiktu laiku (vismaz vienu darbinieku, taču ne vairāk kā trīs darbiniekus uz trīs gadiem).
· 3. Finanšu ministrijai informēt Eiropas Komisiju par nacionāli noteikto sociālo inovāciju kompetences centru, sniedzot apstiprinājuma vēstuli Sabiedrības integrācijas fondam piedalīties nacionālo sociālo inovāciju kompetences centru projektu konkursā, nosakot kā sadarbības partneri Labklājības ministriju un biedrību “Latvijas Sociālās uzņēmējdarbības asociācija”.
· 4. Pieņemt zināšanai, ka Sabiedrības integrācijas fondam, īstenojot sociālo inovāciju kompetences centra funkciju, papildus uz noteiktu laiku (trīs gadiem) būs nepieciešamas trīs jaunas amata vietas.
· 5. Jautājums par papildu valsts budžeta finansējuma piešķiršanu sociālo inovāciju kompetences centra darbības nodrošināšanai, sākot ar 2025. gadu, skatāms Ministru kabinetā likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” sagatavošanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem, ievērojot valsts budžeta finansiālās iespējas.

